Шетелде оқитын 11 мыңнан астам қазақстандық еліміздің ЖОО ауысты
DATE: 10:52, 24 Қыркүйек 2021 | GMT +5
TITLE: Шетелде оқитын 11 мыңнан астам қазақстандық еліміздің ЖОО ауысты
URL: https://kaz.inform.kz/news/shetelde-okityn-11-mynnan-astam-kazakstandyk-elimizdin-zhoo-auysty_a3840529/
META: DATE: 10:52, 24 Қыркүйек 2021 | GMT +5
TOTAL WORDS: 117
AUTHOR(S):
TEXT: «Қысқы және жазғы сессияның қорытындысы бойынша бұрын шетелде білім алған 11 мыңнан астам студент қазақстандық жоғары оқу орындарына ауысуға ниет білдірді. Олар жеңілдетілген ауысу тәртібі бойынша қабылданып, қазір отандық жоғары оқу орындарында білім алып жатыр. Мәселен, олар Әл-Фараби атындағы Қазақ ұлттық университеті, Қазақ ұлттық қыздар педагогикалық университеті, Нархоз университеті, Қ. Сәтпаев атындағы ҚазҰТЗУ және басқа да жоғары оқу орындарына қабылданды. Өткен жылы шетелдік жоғары оқу орындарынан 15 мыңға жуық студент біздің университетімізге ауысты», – деді ҚР БҒМ Жоғары және жоғары оқу орнынан кейінгі білім департаментінің директоры Әділет Тойбаев. Айта кетейік, студенттер санының артуына байланысты жаңа жатақханаларды салу және бар жатақханаларды реконструкциялау қарқынын жеделдету үшін тетіктер әзірленді. Осы жылдың соңына дейін елімізде 37 жаңа студенттік жатақхана пайдалануға беріледі
